## Bazuar në nenin 45 të Ligjit për Nëpunësit Administrativë (“Gazeta Zyrtare e Republikës së Maqedonisë” nr. 27/14, 199/14, 48/15, 154/15, 5/16, 142/16 dhe 11/18 dhe "Gazeta Zyrtare e RMV" nr.275/19, 14/20, 215/21 dhe 99/22), dhe pas Propozimit të pranuar për punësimin e kandidatëve sipas Shpalljes Publike 779/2022 me numër 10-316/5 të datës 06.02.2023, Sekretari i Përgjithshëm i Agjencisë për Mbrojtjen e të Drejtës për Qasje të Lirë në Informacione me Karakter Publik solli:

**V E N D I M**

**Për zgjedhjen e kandidatit për punësimin e nëpunësit administrativ sipas Shpalljes publike 779/2022**

1. Për vendin e punës **Udhëheqës i Sektorit për çështje administrative – juridike dhe të përgjithshme,** shifra e vendit të punës UPR 01 01 B02 000 zgjedhet kandidati:

- **Isamed Selmani** me kodin identifikues D5A7D34.

1. Kandidati i emëruar do të punësohet në pozicionin nga pika 1 e këtij Vendimi pas përfundimit të tij, për të cilin do të merret një vendim i veçantë punësimi.
2. Ky Vendim hyn në fuqi ditën e shpalljes.

**A R S Y E T I M**

Lidhur me shpalljen publike me numër 779/2022 të publikuar më 31.12.2022 në ueb faqen e Agjencisë për Administratë dhe në gazetat ditore “Nova Makedonija”, “Veçer” dhe “Koha”, për plotësimin e pozitës së Udhëheqës i Sektorit për Çështje Administrative - Juridike dhe të Përgjithshme Komisioni për përzgjedhje për punësim pas shpalljes publike, i themeluar me Vendimin nr. 10-316/1, datë 12.01.2023, ka zhvilluar procedurën e përzgjedhjes për punësim pas shpalljes publike.

Pas procedurës së përzgjedhjes administrative për punësim, provimit për nëpunës administrativ, verifikimit të besueshmërisë së provave dhe intervistës për nëpunës administrativ, Agjencia për Administratë ka dorëzuar Propozim për punësimin e kandidatëve sipas Shpalljes Publike 779/ 2022 me numër 10-316/5 të datës 06.02.2023 me ranglistën përfundimtare të kandidatëve nga të gjitha fazat e përzgjedhjes, me të cilën Isamed Selmani propozohet për punësim për pozitën Udhëheqës i Sektorit për Çështje Administrativo-Juridike dhe të Përgjithshme.

Pas marrjes së propozimit, Sekretari i Përgjithshëm i Agjencisë për Mbrojtjen e të Drejtës për Qasje të Lirë në Informacione me Karakter Publik vendosi si në dispozitiv të këtij vendimi.

**Udhëzim ligjor:** Kundër këtij vendimi kandidati i pakënaqur ka të drejtë të paraqesë ankesë në Agjencinë për Administratë në afat prej tetë ditësh nga dita e publikimit.

**Sekretar gjeneral,**

**m-r Tanja Kovaçev**

**Dorëzuar deri tek: - I** emëruari**;**

- Agjencia për administratës dhe

- Arkivi.

Përgatiti: Vasillka Pop Gjorgjieva

Përktheu: m-r Valon Mustafa